**КОМИ РЕСПУБЛИКАСА ЮРАЛЫСЬЛӦН**

ИНДӦД

**"Коми Республикаса канму гражданскӧй служащӧйясӧс командировкаӧ мӧдӧдан пӧрадок да условиеяс йылысь» Коми Республикаса Юралысьлӧн 2006 во сора тӧлысь 21 лунся 89 N-а Индӧдӧ вежсьӧмъяс пыртӧм йылысь**

Шуа:

1. Пыртны "Коми Республикаса канму гражданскӧй служащӧйясӧс командировкаӧ мӧдӧдан пӧрадок да условиеяс йылысь» Коми Республикаса Юралысьлӧн 2006 во сора тӧлысь 21 лунся 89 N-а Индӧдӧ татшӧм вежсьӧмъяс:

 Коми Республикаса канму гражданскӧй служащӧйясӧс командировкаӧ мӧдӧдан пӧрадокын да условиеясын, мый вынсьӧдӧма Индӧдӧн (содтӧд):

1) 3 пунктӧ содтыны татшӧм сюрӧса абзацъяс:

"Гражданскӧй служащӧйӧс мӧдӧдны служебнӧй командировкаӧ:

а) Коми Республика пытшкын кӧртымалысьӧс петкӧдлысьлӧн либӧ сыӧн уполномочитӧм мортлӧн инӧда акт (тшӧктӧд, тшӧктӧм) подув вылын командировочнӧй удостоверение лӧсьӧдӧм серти;

б) Коми Республика сайӧ кӧртымалысьӧс петкӧдлысьлӧн либӧ сыӧн уполномочитӧм мортлӧн инӧда акт (тшӧктӧд, тшӧктӧм) подув вылын командировочнӧй удостоверение лӧсьӧдтӧг";

2) 9 пункт гижны тадзи:

"9. Канму орган нуӧдӧ учёт лӧсьӧдӧм командировочнӧй удостоверениеяс серти сы пӧрадокӧн, мый урчитӧма канму органлӧн инӧда актын.";

3) 14 пунктын:

"мынтысьӧны" кыв вежны "вештыны" кывйӧн;

 "а сідзжӧ лунъяс" кывъяс вежны "а сідзжӧ лунъясысь" кывъясӧн;

4) 19 пунктса мӧд абзац гижны тадзи:

"Гражданскӧй служащӧйӧс служебнӧй командировкаӧ Асшӧр Канмуяс Ӧткотырӧ пырысь канмуясӧ мӧдӧдігӧн, кутшӧмъяскӧд кырымалӧма котыркостса артмӧдчӧмъяс, мый подув вылын канмуӧ пыригӧн да петігӧн пограничнӧй органъяс оз вӧчны канму суйӧр вуджӧм йылысь пасъяс, Россия Федерацияса канму суйӧр вуджан кадпасыс индысьӧ ветлан-мунан документ (билет) серти.";

5) 22 пунктын:

а) "а" пунктулын:

мӧд сёрникузясӧ киритны;

содтыны татшӧм сюрӧса абзацъяс:

"Авансӧвӧй отчёт дорӧ содтыссьӧ:

Коми Республика пытшкын служебнӧй командировкаӧ канму служащӧйӧс мӧдӧдігӧн колана ногӧн лӧсьӧдӧм командировочнӧй удостоверение;

оланжыр кӧртымӧ босьтӧм йылысь документъяс, ветлӧм йылысь збыль рӧскод йылысь документъяс (пыртны тшӧтш ветлан-мунан документъяс лӧсьӧдӧмысь, поездъясын вольпась сетӧмысь могмӧс мынтӧм) да кӧртымалысьӧс петкӧдлысьӧн либӧ сыӧн уполномочитӧм мортӧн тшӧктӧм серти уджалан командировкакӧд йитчӧм мукӧд рӧскод.

Ветлан-мунан документъяс (билетъяс) абутӧм понда гражданскӧй служащӧйлӧн служебнӧй командировкаын кадколастыс артмӧ служебнӧй командировка эскӧдан мукӧд документ лыддьӧг серти, мый арталӧма Россия Федерацияса Президентлӧн 2005 во сора тӧлысь 18 лунся 813 N-а Индӧдӧн вынсьӧдӧм Федеральнӧй канму гражданскӧй служащӧйясӧс командируйтан пӧрадоклӧн да ногъяслӧн 9 пунктса мӧд абзацын ;";

б) «б» пунктулын "гражданскӧй служба нуан тэчас юкӧдувса юрнуӧдыськӧд" кывъяс вежны "веськыда юрнуӧдыськӧд" кывъясӧн.

2. Тайӧ Индӧдыс вынсялӧ сійӧс кырымалан лунсянь.

Коми Республикаса Юралысь В. Гайзер

Сыктывкар

2015 вося косму тӧлысь 30 лун

52 №